A Bizottság határozata
(2002. január 11.)
az Uruguayból származó halászati és akvakultúra-termékek behozatalára vonatkozó különleges feltételek megállapításáról szóló 96/606/EK határozat módosításáról
(az értesítés a C(2001) 4983. számú dokumentummal történt)
(EGT vonatkozású szöveg)
(2002/20/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 97/79/EK irányelvvel [1] módosított, a halászati termékek előállítására és forgalomba hozatalára vonatkozó egészségügyi feltételek megállapításáról szóló, 1991. július 22-i 91/493/EGK tanácsi irányelvre [2] és különösen annak 11. cikke (5) bekezdésére,
mivel:
(1) Az Uruguayból származó halászati és akvakultúra-termékek behozatalára vonatkozó különleges feltételek megállapításáról szóló, 1996. október 11-i 96/606/EK bizottsági határozat [3] megállapítja, hogy Uruguayban a "Ministerio de Ganadería, Agricultura y Pesca - Instituto Nacional de Pesca (INAPE)" a halászati és akvakultúra-termékek 91/493/EGK irányelv követelményeinek való megfelelését ellenőrző és igazoló illetékes hatóság.
(2) Az uruguayi közigazgatás átalakítását követően a halászati termékekre vonatkozó egészségügyi bizonyítványok kiállításával foglalkozó illetékes hatóság a "Dirección Nacional de Recursos Acuáticos (DINARA) del Ministerio de Ganadería, Agricultura y Pesca" lett. Ez az új hatóság képes a hatályban lévő jogszabályok alkalmazásának hatékony ellenőrzésére.
(3) Továbbá, mivel Uruguay fagyasztott, illetve feldolgozott kéthéjú kagylókat, tüskésbőrűeket, zsákállatokat és tengeri haslábúakat kíván a Közösségbe exportálni, és az ország illetékes hatóságai biztosítékot nyújtottak arról, hogy ezen termékeket a 97/275/EK határozattal [4] módosított, a kórokozó mikroorganizmusok kéthéjú kagylókban és tengeri haslábúakban történő kifejlődésének megakadályozására irányuló egyes kezelések jóváhagyásáról szóló, 1992. december 11-i 93/25/EGK bizottsági határozat [5] követelményeinek megfelelően sterilizálják vagy hőkezelik, a Bizottság elfogadta az Uruguayból származó kéthéjú kagylók, tüskésbőrűek, zsákállatok és tengeri haslábúak behozatalára vonatkozó különleges feltételek megállapításáról szóló 2002/19/EK határozatot [6].
(4) A 96/606/EK határozat szóhasználatát össze kell hangolni az egyes harmadik országokból származó halászati és akvakultúratermékek behozatalára vonatkozó különleges feltételek megállapításáról szóló, újabban elfogadott bizottsági határozatok szóhasználatával.
(5) A 96/606/EK határozatot ezért ennek megfelelően módosítani kell.
(6) Az e határozatban előírt intézkedések összhangban vannak az Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 96/606/EK határozat a következőképpen módosul:
1. az 1. cikk helyébe a következő szöveg lép:
"1. cikk
Uruguayban a "Dirección Nacional de Recursos Acuáticos (DINARA) del Ministerio de Ganadería, Agricultura y Pesca"; a halászati és akvakultúratermékek 91/493/EGK irányelv követelményeinek való megfelelését ellenőrző és igazoló illetékes hatóság.";
2. a 2. cikk 3. pontja helyébe a következő szöveg lép:
"(3) a tartósított élelmiszerek gyártására szánt, ömlesztett, fagyasztott halászati termékek kivételével minden csomagon letörölhetetlen betűkkel fel kell tüntetni az "URUGUAY" szót és a származási létesítmény, feldolgozó hajó, hűtőház illetve fagyasztóhajó engedélyezési/nyilvántartási számát."
3. a 3. cikk (2) bekezdésének helyébe a következő szöveg lép:
"(2) A bizonyítványokon fel kell tüntetni a DINARA képviselőjének nevét, beosztását és aláírását, valamint a DINARA többi bejegyzéstől eltérő színű hivatalos pecsétjét.";
4. az A. melléklet helyébe e határozat melléklete lép.
2. cikk
Ennek a határozatnak a tagállamok a címzettjei.
Kelt Brüsszelben, 2002. január 11-én.